CELEX: 32019D0222
Language: bg
Date: 2018-12-20 00:00:00
Title: Решение (ЕС) 2019/222 на Съвета от 20 декември 2018 година относно позицията, която да бъде заета от Европейския съюз в рамките на Съвместния комитет, създаден с Евро-средиземноморското временно споразумение за асоцииране в областта на търговията и сътрудничеството между Европейската общност, от една страна, и Организацията за освобождение на Палестина (ООП), действаща в полза на Палестинската администрация на Западния бряг и Ивицата Газа, от друга, относно удължаването на срока на действие на плана за действие ЕС-ПА

7.2.2019   
               
               
                  BG
               
               
                  Официален вестник на Европейския съюз
               
               
                  L 35/32
               
            
         РЕШЕНИЕ (ЕС) 2019/222 НА СЪВЕТА
         от 20 декември 2018 година
         относно позицията, която да бъде заета от Европейския съюз в рамките на Съвместния комитет, създаден с Евро-средиземноморското временно споразумение за асоцииране в областта на търговията и сътрудничеството между Европейската общност, от една страна, и Организацията за освобождение на Палестина (ООП), действаща в полза на Палестинската администрация на Западния бряг и Ивицата Газа, от друга, относно удължаването на срока на действие на плана за действие ЕС-ПА
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 217 във връзка с член 218, параграф 9 от него,
         като взе предвид предложението на Европейската комисия и на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     Временното евро-средиземноморско споразумение за асоцииране в областта на търговията и сътрудничеството между Европейската общност, от една страна, и Организацията за освобождение на Палестина (ООП), действаща в полза на Палестинската администрация на Западния бряг и ивицата Газа, от друга (1) („Временното споразумение за асоцииране“), беше подписано на 24 февруари 1997 г. и влезе в сила на 1 юли 1997 г.
                  
               
                     (2)
                  
                  
                     Страните са съгласни, че текущият план за действие за ЕС и Палестинската администрация (план за действие ЕС-ПА) продължава да отразява привилегированото партньорство между ЕС и Палестинската администрация и да подкрепя изпълнението на Временното споразумение за асоцииране.
                  
               
                     (3)
                  
                  
                     В съответствие с член 63 от Временното споразумение за асоцииране Съвместният комитет може да взема решения и да прави съответни препоръки.
                  
               
                     (4)
                  
                  
                     Съвместният комитет следва да приеме чрез писмена процедура препоръката за удължаване с три години на срока на действие на плана за действие ЕС-ПА.
                  
               
                     (5)
                  
                  
                     Целесъобразно е да се определи позицията, която трябва да се заеме от името на Съюза в рамките на Съвместния комитет, тъй като препоръката ще породи правни последици.
                  
               
                     (6)
                  
                  
                     Удължаването на срока на действие на плана за действие ЕС-ПА с три години ще даде на страните възможност да продължат сътрудничеството си през следващите години, включително чрез възможното договаряне на приоритети за партньорство,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Европейския съюз, в рамките на Съвместния комитет, създаден с Временното евро-средиземноморско споразумение за асоцииране в областта на търговията и сътрудничеството между Европейската общност, от една страна, и Организацията за освобождение на Палестина (ООП), действаща в полза на Палестинската администрация на Западния бряг и ивицата Газа, от друга страна, по отношение на удължаването на срока на действие на плана за действие ЕС-ПА се основава на проекта на препоръка на Съвместния комитет, приложена към настоящото решение.
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 20 декември 2018 година.
            
               
                  За Съвета
               
               
                  Председател
               
               E. KÖSTINGER
            
         
         
            (1)  ОВ L 187, 16.7.1997 г., стр. 3.
      
      
         
            ПРОЕКТ НА
            ПРЕПОРЪКА № …/… НА СЪВМЕСТНИЯ КОМИТЕТ ЕС—ООП
            от
            за разрешаване на удължаването на срока на действие на плана за действие ЕС-ПА
            СЪВМЕСТНИЯТ КОМИТЕТ ЕС—ООП,
            като взе предвид Временното евро-средиземноморско споразумение за асоцииране в областта на търговията и сътрудничеството между Европейската общност, от една страна, и Организацията за освобождение на Палестина (ООП), действаща в полза на Палестинската администрация на Западния бряг и ивицата Газа, от друга (1),
            като има предвид, че:
            
                        (1)
                     
                     
                        Временното евро-средиземноморско споразумение за асоцииране в областта на търговията и сътрудничеството между Европейската общност, от една страна, и Организацията за освобождение на Палестина (ООП), действаща в полза на Палестинската администрация на Западния бряг и ивицата Газа, от друга („Временното споразумение за асоцииране“), беше подписано на 24 февруари 1997 г. и влезе в сила на 1 юли 1997 г.
                     
                  
                        (2)
                     
                     
                        В съответствие с член 63 от Временното споразумение за асоцииране Съвместният комитет може да взема решения и да прави съответни препоръки.
                     
                  
                        (3)
                     
                     
                        Член 10 от Процедурния правилник на Съвместния комитет предвижда възможността за вземане на решения чрез писмена процедура между заседанията, ако двете страни се споразумеят за това.
                     
                  
                        (4)
                     
                     
                        Удължаването на срока на действие на плана за действие ЕС-ПА с три години ще даде на страните възможност да продължат сътрудничеството си през следващите години, включително чрез възвожното договаряне на приоритети за партньорство,
                     
                  ПРИЕ НАСТОЯЩАТА ПРЕПОРЪКА:
            
               Член 1
               Съвместният комитет, като действа чрез писмена процедура, препоръчва срокът на действие на плана за действие ЕС-ПА да бъде удължен с три години, считано от датата на приемане на това удължаване.
            
            
               Член 2
               Настоящата препоръка поражда действие в деня на приемането ѝ.
            
            
               Съставено в
               
                  
                     За Съвместния комитет ЕС—ООП
                  
                  
                     Председател
                  
               
            
            
               (1)  ОВ L 187, 16.7.1997 г., стр. 3.